**projektas**

**reg. Nr. T-123**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2017 m. gruodžio 20 d. sprendimo nr. t1-268 „dėl pasvalio rajono savivaldybės valdomų uždarųjų akcinių bendrovių vadovų darbo užmokesčio“ pakeitimo**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Lietuvos Respublikos Vyriausybės 2002 m. rugpjūčio 23 d. nutarimo Nr. 1341 „Dėl valstybės valdomų įmonių vadovų darbo užmokesčio“ (Lietuvos Respublikos Vyriausybės 2016 m. sausio 22 d. nutarimo Nr. 42 redakcija) (su visais aktualiais pakeitimais) 4.1 papunktį bei 6 punktą, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės valdomų uždarųjų akcinių bendrovių vadovų darbo užmokesčio nustatymo tvarkos aprašą, patvirtintą Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės valdomų uždarųjų akcinių bendrovių vadovų darbo užmokesčio“ (su visais aktualiais pakeitimais) (toliau – Aprašas):
   1. papildyti Aprašą 11 punktu:

„1.1 Akcijų valdytojas – Savivaldybės administracijos direktorius, įgyvendinantis savivaldybės turtines ir neturtines teises Bendrovėse.

Kitos Apraše vartojamos sąvokossuprantamos taip, kaip jos apibrėžiamos Lietuvos Respublikos akcinių bendrovių įstatyme, kituose teisės aktuose.“;

* 1. pakeisti Aprašo 9 punktą ir jį išdėstyti taip:

„9. Bendrovės vadovo mėnesinės algos pastoviosios dalies dydis nustatomas pagal lentelėje nurodytus koeficientus:

|  |  |  |
| --- | --- | --- |
| Eil.  Nr. | Bendrovės pavadinimas | Didžiausias leistinas koeficientas (Lietuvos Respublikos Seimo nustatytais Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais) |
| 1. | UAB „Pasvalio vandenys“ | 15,0 |
| 2. | UAB „Pasvalio autobusų parkas“ | 12,7 |
| 3. | UAB „Pasvalio butų ūkis“ | 11,5 |
| 4. | UAB „Pasvalio knygos“ | 9,3“ |

* 1. pakeisti Aprašo 13 punktą ir jį išdėstyti taip:

„13. Mėnesinės algos kintamoji dalis negali viršyti 50 procentų Bendrovės vadovui nustatytos mėnesinės algos pastoviosios dalies dydžio. Kiekvienas nustatytas rodiklis vertinamas ir jo pasiekimas gali būti įvertintas iki 10 procentų mėnesinės algos pastoviosios dalies dydžio. Bendrovei nepasiekus nei vieno nustatyto rodiklio, Bendrovės vadovui mėnesinės algos kintamoji dalis nenustatoma.“;

* 1. pakeisti Aprašo 17.2 papunktį ir jį išdėstyti taip:

„17.2. su kuriais darbo sutartis nutraukiama šalių susitarimu, išmokamų kompensacijų suma negali viršyti 2 jų vidutinių mėnesinių darbo užmokesčių, apskaičiuotų laikantis Vidutiniodarbo užmokesčio skaičiavimo tvarkos aprašo, patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ (su visais aktualiais pakeitimais).“;

* 1. pakeisti Aprašo 18.2 papunktį ir jį išdėstyti taip:

„18.2. su kuriais darbo sutartis nutraukiama šalių susitarimu, išmokamų kompensacijų suma negali viršyti 2-jų vidutinių mėnesinių darbo užmokesčių, apskaičiuotų laikantis Vidutiniodarbo užmokesčio skaičiavimo tvarkos aprašo, patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ (su visais aktualiais pakeitimais).“.

1. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Pasvalio rajono savivaldybės administracijos

Juridinio ir personalo skyriaus vedėja

J. Karčiauskienė

Suderinta DVS Nr. RTS-138

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos 2017 m. gruodžio 20 d. sprendimo nr. t1-268 „dėl pasvalio rajono savivaldybės valdomų uždarųjų akcinių bendrovių vadovų darbo užmokesčio“ pakeitimo**

2022 m. gegužės 31 d.

Pasvalys

**1. Sprendimo projekto rengimo pagrindas.** Lietuvos Respublikos Vyriausybės 2002 m. rugpjūčio 23 d. nutarimu Nr. 1341 „Dėl valstybės valdomų įmonių vadovų darbo užmokesčio“ (Lietuvos Respublikos Vyriausybės 2016 m. sausio 22 d. nutarimo Nr. 42 redakcija) (su visais aktualiais pakeitimais) (toliau – Nutarimas) nustatyta valstybės įmonių vadovų darbo užmokesčio nustatymo tvarka, kurios atitinkamos nuostatos rekomenduotinos taikyti tvirtinant savivaldybės valdomų bendrovių vadovų darbo užmokesčio nustatymo tvarką.

Pasvalio rajono savivaldybės valdomų uždarųjų akcinių bendrovių vadovų darbo užmokesčio nustatymo tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės valdomų uždarųjų akcinių bendrovių vadovų darbo užmokesčio“ (su visais aktualiais pakeitimais) (toliau – Aprašas), 9 bei 13 punktai nebeatitinka šiuo metu galiojančio Nutarimo nuostatų, susijusių su Pasvalio rajono savivaldybės (toliau – Savivaldybė) valdomų bendrovių vadovams nustatomos mėnesinės algos kintamosios dalies dydžiu (padidintas iki 50 proc.) bei mėnesinės algos pastoviosios dalies dydžiais.

Paminėtina, kad šiuo metu Aprašo 17.2 bei 18.2 papunkčiuose nurodytas teisės akto pavadinimas yra pakeistas, t. y. iš „Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašas“ į „Vidutiniodarbo užmokesčio skaičiavimo tvarkos aprašas“.

Siekiant teisės akto konkretumo ir aiškumo, siūloma Aprašą papildyti 1.1 punktu, jame apibrėžiant Apraše vartojamas sąvokas.

**2. Sprendimo projekto tikslai ir uždaviniai.** Atsižvelgiant į teisinio reguliavimo pakeitimus, atitinkamai pakeisti Aprašo 9, 13 punktus, 17.2, 18.2 papunkčius bei papildyti 1.1 punktu.

**3. Kokios siūlomos naujos teisinio reguliavimo nuostatos ir kokių rezultatų laukiama.** Aprašo nuostatos atitiks teisės aktų reikalavimus.

**4. Skaičiavimai, išlaidų sąmatos, finansavimo šaltiniai**. Savivaldybių bendrovių lėšos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Atliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius – Savivaldybės administracijos Juridinis ir personalo skyrius, atsakingas už vykdymo kontrolę – Savivaldybės administracijos Strateginio planavimo ir investicijų skyriaus vyriausioji specialistė Virginija Antanavičienė.

Juridinio ir personalo skyriaus vedėja Jurgita Karčiauskienė

***Lyginamasis variantas***

PATVIRTINTA

Pasvalio rajono savivaldybės tarybos

2017 m. gruodžio 20 d. sprendimu Nr. T1-268

(pakeistas Pasvalio rajono savivaldybės tarybos 2018 m. rugsėjo 26 d. sprendimu Nr. T1-195)

**PASVALIO RAJONO SAVIVALDYBĖS VALDOMŲ UŽDARŲJŲ AKCINIŲ BENDROVIŲ VADOVŲ DARBO UŽMOKESČIO NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės valdomų uždarųjų akcinių bendrovių vadovų darbo užmokesčio tvarkos aprašas (toliau – Aprašas) reglamentuoja Pasvalio rajono savivaldybės (toliau – Savivaldybė) valdomų uždarųjų akcinių bendrovių (toliau – Bendrovės) vadovų darbo apmokėjimo sąlygas ir tvarką.

**1.1 Akcijų valdytojas – Savivaldybės administracijos direktorius, įgyvendinantis savivaldybės turtines ir neturtines teises Bendrovėse.**

**Kitos Apraše vartojamos sąvokossuprantamos taip, kaip jos apibrėžiamos Lietuvos Respublikos akcinių bendrovių įstatyme, kituose teisės aktuose.**

2. Bendrovės vadovo darbo užmokestį sudaro:

2.1. mėnesinė alga (pastovioji ir kintamoji dalys arba pastovioji dalis);

2.2. premija.

3. Mėnesinės algos pastovioji dalis nustatoma koeficientais, taikant atitinkamų metų Lietuvos Respublikos Seimo nustatytą Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinį dydį.

4. Mėnesinės algos kintamoji dalis priklauso nuo Bendrovės veiklos rezultatų ir nustatoma atsižvelgiant į praėjusių metų Bendrovės veiklos vertinimo rodiklius.

5. Bendrovės valdybos arba akcijų valdytojo, jeigu valdyba nesudaroma, atitinkamai nustatyta Bendrovės vadovo mėnesinė alga (pastovioji dalis kartu su kintamąja dalimi) negali būti didesnė už praėjusių finansinių metų bendrovės darbuotojų 4 (keturis) vidutinius mėnesinius darbo užmokesčius, apskaičiuotus pagal šio Aprašo V skyriuje nustatytą Bendrovės darbuotojų vidutinio mėnesinio darbo užmokesčio apskaičiavimo tvarką.

6. Bendrovės valdybai arba akcijų valdytojui, jeigu valdyba nesudaroma, priėmus sprendimą mėnesinės algos kintamąją dalį nustatyti trumpesniam nei metų laikotarpiui, Bendrovės vadovo mėnesinė alga (pastovioji dalis kartu su kintamąja dalimi) negali būti didesnė už atitinkamo praėjusio laikotarpiobendrovės darbuotojų 4 (keturis) vidutinius mėnesinius darbo užmokesčius.

7. Bendrovės vadovo pavaduotojo (-ų) mėnesinės algos pastoviosios ir kintamosios dalies dydžiai nustatomi 10–20 procentų mažesni už Bendrovės vadovo mėnesinės algos dydį, t. y. atitinkamą jo dalį.

8. Bendrovės valdyba arba akcijų valdytojas, jeigu valdyba nesudaroma, už gerus darbo rezultatus ir gerą darbo pareigų vykdymą, pasibaigus finansiniams metams ir patvirtinus finansinių ataskaitų rinkinius, ne daugiau kaip vieną kartą per metus Bendrovės vadovui iš Bendrovės pelno gali skirti premiją, kurios dydis negali viršyti jo 4 (keturių) mėnesinės algos pastoviosios dalies dydžių, arba iš sutaupytų lėšų, skirtų darbo užmokesčiui, – premiją, kurios dydis negali viršyti jo 1 (vienos) mėnesinės algos pastoviosios dalies dydžio.

**II SKYRIUS**

**BENDROVIŲ VADOVŲ MĖNESINĖS ALGOS PASTOVIOSIOS DALIES DYDŽIŲ SĄRAŠAS**

9. Bendrovės vadovo mėnesinės algos pastoviosios dalies dydis nustatomas pagal lentelėje nurodytus koeficientus:

|  |  |  |
| --- | --- | --- |
| Eil.  Nr. | Bendrovės pavadinimas | Didžiausias leistinas koeficientas (Lietuvos Respublikos Seimo nustatytais Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais) |
| 1. | UAB „Pasvalio vandenys“ | 15,0 |
| 2. | UAB „Pasvalio autobusų parkas“ | ~~12,0~~ **12,7** |
| 3. | UAB „Pasvalio butų ūkis“ | ~~11,0~~ **11,5** |
| 4. | UAB „Pasvalio knygos“ | ~~8,0~~ **9,3** |

**III SKYRIUS**

**BENDROVIŲ VADOVŲ MĖNESINĖS ALGOS KINTAMOSIOS DALIES NUSTATYMAS**

10. Bendrovės vadovo mėnesinės algos kintamoji dalis priklauso nuo Bendrovės tikslų įgyvendinimo bei veiklos rezultatų ir nustatoma atsižvelgiant į praėjusiais finansiniais metais pasiektus konkrečius Bendrovės veiklos rodiklius (rezultatus).

11. Siektini rodikliai (užduotys):

11.1. Bendrovės veiklos pelningumas;

11.2. Bendrovės veiklos efektyvumas;

11.3. Bendrovės teikiamų paslaugų apimties didėjimas;

11.4. Bendrovės sąnaudų mažinimas;

11.5. investicijų, mažinančių Bendrovės sąnaudas, gerinančių paslaugų kokybę, darbuotojų darbo sąlygas panaudojimas;

11.6. vartotojų pasitenkinimo teikiamomis paslaugomis lygis bei jų skundų tendencijos;

11.7. konkrečių priemonių, susijusių su Bendrovės veiklai keliamais tikslais bei uždaviniais, vykdymas.

12. Atsižvelgiant į Bendrovės veiklos specifiką, turi būti nustatyti 3–5 rodikliai (užduotys).

13. ~~Bendrovės vadovo mėnesinės algos kintamoji dalis nustatoma:~~

~~13.1. pasiekus du iš nustatytų rodiklių (užduočių), nustatoma 10 proc. mėnesinės algos pastoviosios dalies dydžio kintamoji dalis;~~

~~13.2. pasiekus tris iš nustatytų rodiklių (užduočių), nustatoma 15 proc. mėnesinės algos pastoviosios dalies dydžio kintamoji dalis;~~

~~13.3. pasiekus keturis ir daugiau iš nustatytų rodiklių (užduočių), nustatoma 20 proc. mėnesinės algos pastoviosios dalies dydžio kintamoji dalis.~~

**Mėnesinės algos kintamoji dalis negali viršyti 50 procentų Bendrovės vadovui nustatytos mėnesinės algos pastoviosios dalies dydžio. Kiekvienas nustatytas rodiklis vertinamas ir jo pasiekimas gali būti įvertintas iki 10 procentų mėnesinės algos pastoviosios dalies dydžio. Bendrovei nepasiekus nei vieno nustatyto rodiklio, Bendrovės vadovui mėnesinės algos kintamoji dalis nenustatoma.**

14. Jeigu praėjusių metų Bendrovės veiklos finansiniai rezultatai yra neigiami, mėnesinės algos kintamoji dalis negali būti nustatoma, išskyrus atvejus, kai neigiami finansiniai rezultatai atsirado dėl aplinkybių, kurių Bendrovės vadovas negalėjo kontroliuoti, numatyti ar užkirsti kelio šių aplinkybių, jų pasekmių atsiradimui. Tokiu atveju, Bendrovės vadovo kintamosios dalies dydis negali viršyti 10 procentų mėnesinės algos pastoviosios dalies dydžio.

15. Bendrovių vadovai kasmet, ne vėliau kaip iki balandžio 1 d. teikia praėjusių finansinių metų veiklos ataskaitą apie nustatytų rodiklių (užduočių) įvykdymą ir einamųjų metų veiklos rodiklių (užduočių) projektą Bendrovės valdybai arba akcijų valdytojui, jeigu valdyba nesudaroma.

16. Bendrovės valdyba arba akcijų valdytojas, jeigu valdyba nesudaroma, įvertina šio Aprašo 12 punkte nurodytas aplinkybes patvirtinančius dokumentus ir iki einamųjų metų balandžio 1 dienos nustato konkrečius (siektinus) Bendrovės veiklos vertinimo rodiklius (užduotis) einamiesiems metams  ir Bendrovės vadovo mėnesinės algos kintamąją dalį.

**IV SKYRIUS**

**KITOS GARANTIJOS**

17. Bendrovės valdybos arba akcijų valdytojo, jeigu valdyba nesudaroma, sprendimu Bendrovių vadovams:

17.1. gali būti skiriamos materialinės pašalpos, kai sunki jų materialinė būklė dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio) ligos ar mirties, stichinės nelaimės ar turto netekimo, jeigu yra rašytinis prašymas ir pateikti atitinkami tai patvirtinantys dokumentai, – iki 5 minimaliųjų mėnesinių algų;

17.2. su kuriais darbo sutartis nutraukiama šalių susitarimu, išmokamų kompensacijų suma negali viršyti 2 jų vidutinių mėnesinių darbo užmokesčių, apskaičiuotų laikantis ~~Darbuotojo, valstybės tarnautojo ir žvalgybos pareigūno vidutinio~~ **Vidutinio** darbo užmokesčio skaičiavimo tvarkos aprašo, patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ (su visais aktualiais pakeitimais).

18. Bendrovės vadovo įsakymu Bendrovės vadovo pavaduotojui (-ams):

18.1. gali būti skiriamos materialinės pašalpos, kai sunki jų materialinė būklė dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio) ligos ar mirties, stichinės nelaimės ar turto netekimo, jeigu yra rašytinis prašymas ir pateikti atitinkami tai patvirtinantys dokumentai, – iki 5 minimaliųjų mėnesinių algų;

18.2. su kuriais darbo sutartis nutraukiama šalių susitarimu, išmokamų kompensacijų suma negali viršyti 2-jų vidutinių mėnesinių darbo užmokesčių, apskaičiuotų laikantis ~~Darbuotojo, valstybės tarnautojo ir žvalgybos pareigūno vidutinio~~ **Vidutinio** darbo užmokesčio skaičiavimo tvarkos aprašo, patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ (su visais aktualiais pakeitimais).

**V SKYRIUS**

**BENDROVĖS DARBUOTOJŲ VIDUTINIO MĖNESINIO DARBO UŽMOKESČIO APSKAIČIAVIMO TVARKA**

19. Bendrovės darbuotojų vidutinis mėnesinis darbo užmokestis apskaičiuojamas taip: praėjusio ketvirčio Bendrovės apskaičiuotos darbo apmokėjimo lėšos dalijamos iš to ketvirčio Bendrovės vidutinio sąlyginio darbuotojų skaičiaus ir dalijamos iš 3.

20. Bendrovės darbo apmokėjimo lėšos yra visų rūšių darbo užmokestis už atliktą darbą ar dirbtą laiką, įskaitant įvairias priemokas, priedus, išmokas iš pelno, nuolatines ir vienkartines premijas, apmokėjimas už nedirbtą laiką (atostogas, prastovas ir panašiai).

21. Į darbo apmokėjimo lėšas neįskaitomos Bendrovės darbuotojams mokamos išeitinės išmokos ir kompensacijos, materialinė pašalpa, ligos pašalpos, mokamos laikino nedarbingumo metu, išmokos pagal rangos, autorines ir kitas civilines sutartis, Bendrovės vadovo darbo apmokėjimo ir skatinimo lėšos, taip pat delspinigiai už laiku neišmokėtą darbo užmokestį, dotacijos darbuotojams maitinti, kompensacinės išmokos (butų nuomos, komunalinių paslaugų, už mėnesinius transporto bilietus ir panašios), negrąžintos lėšos, panaudotos gyvenamiesiems namams ir butams statyti, ir kitos su darbo apmokėjimu nesusijusios išmokos.

22. Vidutinis sąlyginis darbuotojų skaičius nustatomas visų darbuotojų apmokėtas valandas per ataskaitinį ketvirtį dalijant iš Bendrovėje nustatytos mėnesio darbo laiko normos ir dalijant iš 3. Darbuotojai, nedirbę dėl prastovos ar nemokamų atostogų, prilyginami dirbantiems darbuotojams.

23. Į vidutinį sąlyginį darbuotojų skaičių neįtraukiami Bendrovės vadovas, moterys, išėjusios nėštumo ir gimdymo atostogų, asmenys, išėję atostogų vaikui prižiūrėti, darbuotojai, pašaukti į privalomąją karo tarnybą ar alternatyviąją krašto apsaugos tarnybą, praktikantai, mokiniai ir teisėsaugos institucijų sulaikyti darbuotojai.

**\_\_\_\_\_\_\_\_\_\_\_\_\_\_**